145. löggjafarþing 2015–2016.

Þingskjal 90 — 90. mál.

Fyrirspurn

til forsætisráðherra um fjölda ríkisstjórnarfunda.

Frá Steingrími J. Sigfússyni.

1.	Hversu marga ríkisstjórnarfundi hefur hver ríkisstjórn haldið á hverju ári eða hluta úr ári á starfstíma sínum frá og með árinu 2000 og til dagsins í dag?

2.	Hvernig hefur fundum ríkisstjórna verið háttað mánuðina júní, júlí og ágúst á hverju ári á framangreindu tímabili?

3.	Hvenær hefur liðið lengst á milli ríkisstjórnarfunda á tímabilinu?

Skriflegt svar óskast.